Shopping แบบคน Trendy
การจับจ่ายซื้อของตลอดจนการชำระค่าบริการในบ้านเราทุกวันนี้มีการใช้การชำระผ่านบัตรเครดิตกันมากขึ้น ซึ่งข้อมูลจากธนาคารแห่งประเทศไทย พบว่าเมื่อเดือน มิ.ย.ที่ผ่านมานี้มีผู้ถือบัตรเครดิตเกือบ 20ล้านใบ และมีการใช้ชำระค่าสินค้าและบริการในครึ่งปีแรกรวมกันถึง 180 ล้านครั้ง เป็นมูลค่าถึง 6.17 แสนล้านบาท ในขณะที่ครึ่งปีแรกของ 2556 มีการใช้เพียง 170 ล้านครั้ง และมีมูลค่าเพียง 5.79 แสนล้านบาท แต่อย่างไรก็ตามคนไทยก็ยังมีความนิยมการชำระค่าสินค้าและบริการด้วยเงินสดกันอย่างเหนียวแน่น ไม่ว่าจะเป็นธนบัตรและเงินเหรียญที่มีการหมุนเวียนในประเทศราวๆ 1.3 ล้านล้านบาท ซึ่งธนบัตรและเงินเหรียญเหล่านี้จะมีภาระในการบริหารจัดการที่ประเมินกันว่าสูงถึง 3,000 ล้านบาท/ปี
22 ต.ค. 2557

การจับจ่ายซื้อของตลอดจนการชำระค่าบริการในบ้านเราทุกวันนี้มีการใช้การชำระผ่านบัตรเครดิตกันมากขึ้น ซึ่งข้อมูลจากธนาคารแห่งประเทศไทย พบว่าเมื่อเดือน มิ.ย.ที่ผ่านมานี้มีผู้ถือบัตรเครดิตเกือบ 20ล้านใบ และมีการใช้ชำระค่าสินค้าและบริการในครึ่งปีแรกรวมกันถึง 180 ล้านครั้ง เป็นมูลค่าถึง 6.17 แสนล้านบาท ในขณะที่ครึ่งปีแรกของ 2556 มีการใช้เพียง 170 ล้านครั้ง และมีมูลค่าเพียง 5.79 แสนล้านบาท แต่อย่างไรก็ตามคนไทยก็ยังมีความนิยมการชำระค่าสินค้าและบริการด้วยเงินสดกันอย่างเหนียวแน่น ไม่ว่าจะเป็นธนบัตรและเงินเหรียญที่มีการหมุนเวียนในประเทศราวๆ 1.3 ล้านล้านบาท ซึ่งธนบัตรและเงินเหรียญเหล่านี้จะมีภาระในการบริหารจัดการที่ประเมินกันว่าสูงถึง 3,000 ล้านบาท/ปี
สาเหตุที่ทำให้ยังมีการใช้เงินสดกันอย่างแพร่หลายนั้น น่าจะมาจากการที่คนส่วนหนึ่งยังไม่มีเอกสารทางการเงินที่จะสามารถขอถือบัตรเครดิตได้ นอกจากนี้คนไทยเองก็ยังไม่นิยมใช้บัตรเดบิตในการชำระค่าสินค้าและบริการกันมากนัก จะเห็นได้ว่าแม้จะมีผู้ถือบัตรเดบิตในบ้านเราถึง 43.7 ล้านใบ แต่ก็มีการใช้ชำระค่าสินค้าและบริการในช่วง 6 เดือนแรกของปีนี้เพียง 21 ล้านครั้ง เป็นมูลค่า 5.2 หมื่นล้านบาทเท่านั้น ทำให้ธนาคารผู้ออกบัตรเดบิตต้องออกโปรโมชั่นมากระตุ้นการใช้บัตรเพื่อชำระค่าสินค้าและบริการต่างๆ ไม่ว่าจะเป็นการใช้บัตรเดบิตซื้อตั๋วหนังทั้งค่ายเมเจอร์ หรือเอสเอฟ ในราคาเพียง 100 บาท หรือซื้ออาหารชุดสุดคุ้มที่ร้านแมคโดนัลด์เพียง 100 บาท ส่วนขาช็อปก็ยังมีบัตรเดบิตร่วมโรบินสันกสิกรไทยที่ให้ส่วนลดการซื้อสินค้า 5% ในห้างสรรพสินค้าโรบินสัน ซึ่งคาดว่าโปรโมชั่นทั้งหลายน่าจะช่วยกระตุ้นการใช้จ่ายผ่านบัตรเดบิตให้มีอัตราที่สูงขึ้น เพื่อที่จะเข้ามาทดแทนการใช้เงินสดไปได้บ้าง
ส่วนบัตรเครดิตนั้นนอกจากจะมีโปรโมชั่นต่างๆ มากระตุ้นการใช้จ่ายแล้วก็ยังมีการพัฒนาเทคโนโลยี เพื่อให้ผู้ถือบัตรสามารถใช้งานได้อย่างสะดวกและปลอดภัยมากยิ่งขึ้น และเราจะเห็นการออกผลิตภัณฑ์ใหม่ๆ เช่น บัตรเครดิตวีซ่าเพย์เวฟ ที่เพียงแต่ใช้บัตรแตะเข้ากับเครื่องรับบัตรเพย์เวฟก็จะสามารถชำระค่าสินค้าและบริการได้ในวงเงินสูงถึง 1,500 บาท/ครั้ง อีกทั้งบัตรเครดิตเพย์เวฟนี้จะช่วยแก้ปัญหาในการชำระค่าสินค้าในวงเงินที่ไม่สูง (Micro Payment) ซึ่งจะเน้นความรวดเร็ว ไม่ต้องเสียเวลาในการรูดบัตร รวมทั้งไม่ต้องรอเซ็นเซลสลิป ทำให้การใช้บัตรเพย์เวฟในบ้านเรามีการเติบโตอย่างรวดเร็ว และมีร้านค้าที่เข้าร่วมรับบัตรเพย์เวฟมากขึ้น เช่น ร้านแฟมิลี่มาร์ท บิ๊กซี เทสโก้ โลตัส เดอะมอลล์ โรงภาพยนตร์ในเครือเมเจอร์และเอสเอฟ โดยเฉพาะร้านแมคโดนัลล์ที่นอกจากจะรับบัตรเพย์เวฟแล้ว ก็ยังมีการออก “บัตรเครดิต KWave Mcdonald’s” ที่ให้ส่วนลดค่าอาหารและเครื่องดื่ม 10% และสิทธิประโยชน์ต่างๆ อีกมากมาย 
สำหรับผู้ที่เป็นสาวกมือถือค่าย Android ในปลายปีนี้คุณก็จะสามารถใส่ฟังก์ชั่นของบัตรเครดิตลงไปในมือถือรุ่นที่มี NFC (Near Field Communication) และสามารถใช้มือถือนั้นชำระเงินแทนบัตรเครดิตเพย์เวฟได้เลย ส่วนสาวก iphone ก็อดทนรอไปกลางปีหน้านะครับ แต่ถ้ากลัวตก Trend ก็สามารถสมัคร “บัตรเครดิต NFC Sticker กสิกรไทย” ที่เป็นบัตรเครดิตในรูปแบบของ Sticker เพื่อนำไปแปะติดบนมือถือก็ได้นะครับ รับรองว่า Trendy เหมือนกันครับ